Държавен вестник, бр. 80, 2008 г., стр. 57

Б Р О Й  80
Д Ъ Р Ж А В Е Н   В Е С Т Н И К
С Т Р .  57
(4) Когато член на регионалния съвет за раз-
витие е временно възпрепятстван да участва в
работата на съвета, той може да бъде заместен от
предварително определено по същия ред друго
лице. В случай че посоченият заместник е изрич-
но писмено упълномощен да участва в конкрет-
ното заседание, той притежава право на глас.
Чл. 45. (1) Регионалният съвет определя за
председател един от областните управители на
областите, включени в обхвата на съответния
район от ниво 2.
(2) Председателят на регионалния съвет за
развитие се определя на ротационен принцип.
(3) При изпълнението на своите функции
председателят на регионалния съвет за разви-
тие се подпомага от заместник-председател,
който е представител на общините от областта,
чийто областен управител председателства ре-
гионалния съвет за развитие.
(4) Всяка област има свой председател и
заместник-председател за срок 6 месеца счита-
но от 1 януари или от 1 юли на съответната
календарна година.
(5) След като избере първите свои председа-
тел и заместник-председател, съветът опреде-
ля последователността на ротация за останали-
те области чрез жребий.
Чл. 46. (1) Председателят на регионалния
съвет за развитие кани на заседанията на съве-
та да участват с право на съвещателен глас
представители на общините от съответния ра-
йон от ниво 2 извън представителите по чл. 44,
ал. 1, т. 4, както и физически лица и представи-
тели на юридически лица, имащи отношение
към регионалното развитие.
(2) Представителите по ал. 1 се канят от
председателя на регионалния съвет за развитие
в зависимост от темите, планирани за обсъжда-
не на съответното заседание.
Чл. 47. (1) За работата си в съвета председа-
телят, заместник-председателят и членовете на
съвета не получават възнаграждение.
(2) Пътните, дневните и квартирните разходи,
направени от членовете на съвета, и на поканени-
те за участие лица във връзка с работата им в
съвета се поемат от съответните министерства,
областни администрации, общини и организации.
Чл. 48. (1) Към регионалния съвет за разви-
тие могат да се създават специализирани коми-
сии в областта на публичната инфраструктура,
конкурентоспособността, развитието на човеш-
ките ресурси и околната среда, които да подпо-
магат неговата дейност.
(2) Конкретните задачи, устройството и дей-
ността на специализираните комисии, както и
техният състав се определят от регионалния
съвет за развитие по предложение на неговия
председател.
(3) Членовете на специализираните коми-
сии могат да получават възнаграждение за сво-
ята работа, което се определя от регионалния
съвет за развитие по предложение на неговия
председател.
Чл. 49. Регионалният съвет за развитие из-
пълнява следните функции:
1. обсъжда проекта на регионалния план за
развитие;
2. обсъжда предварителната оценка на соци-
ално-икономическото въздействие на регионал-
ния план за развитие;
3. обсъжда екологичната оценка на регио-
налния план за развитие преди представянето є
на компетентния орган—Министерството на
околната среда и водите, за издаване на стано-
вище в съответствие с изискванията на Наред-
бата за условията и реда за извършване на еко-
логична оценка на планове и програми, приета
с Постановление № 139 на Министерския съвет
от 2004 г. (обн., ДВ, бр. 57 от 2004 г.; изм. и доп.,
бр. 3 от 2006 г.);
4. одобрява проекта на регионалния план за
развитие в съответствие със становището за
екологичната оценка по т. 3;
5. обсъжда и съгласува проектите на съот-
ветните областни стратегии за развитие по пред-
ложение на областните управители;
6. обсъжда и одобрява годишните доклади
за наблюдението на изпълнението на регионал-
ния план за развитие;
7. обсъжда междинната и последващата оцен-
ка на регионалния план за развитие;
8. обсъжда и предлага инициативи и схеми
за ресурсно осигуряване изпълнението на реги-
оналния план за развитие по предложение на
членовете на регионалния съвет за развитие;
9. осъществява регионална координация при
изпълнението на оперативните програми, съ-
финансирани от фондовете на ЕС, оказващи
въздействие върху развитието на района;
10. разглежда и изготвя становища по обоб-
щените справки, подпомагащи оценката на
въздействието на оперативните програми, съ-
финансирани от фондовете на ЕС, върху разви-
тието на района, внесени от регионалния коор-
динационен комитет;
11. участва в процеса на наблюдение на из-
пълнението на оперативните програми чрез
определени от него представители в комитети-
те за наблюдение на Националната стратеги-
ческа референтна рамка и оперативните прог-
рами, съфинансирани от фондовете на ЕС;
12. обсъжда и изготвя становища по годиш-
ните и заключителните доклади за изпълнени-
ето на оперативните програми, съфинансирани
от фондовете на ЕС, оказващи въздействие върху
развитието на района;
13. осъществява взаимодействие със съот-
ветните областни съвети за развитие, с другите
регионални съвети за развитие и с централните
органи на изпълнителната власт;
14. изпълнява и други функции, възложени с
акт на Министерския съвет или на министъра на
регионалното развитие и благоустройството;
15. обсъжда и приема годишна индикатив-
на програма за дейността си през следващата
година.